VIDEO Albu și Borza s-au întors la antrenamente după incidentul din Iași
După scandalul referitor la clubul din Iași în care au fost surprinsi fotbaliștii, Alex Albu și Andrei Borza au revenit la antrenamente.
După ce au fost surprinși într-un club din Iași în urma înfrângerii cu 3-1, în fața lui Poli, fotbaliștii Alex Albu (30 de ani) și Andrei Borza(18 ani) au fost imediat excluși din lot și amendați cu câte 10 mii de euro fiecare pentru comportamentul lor neadecvat.
Antrenorul Cristiano Bergodi a anunțat că cei doi jucători vor fi reintegrați în echipă după ce și-au prezentat scuzele și și-au recunoscut greșeala. Cu toate acestea, vor suporta sancțiunile impuse, iar revenirea lor la antrenamente marchează un nou început.
Victor Angelescu a explicat situația
Președintele clubului, Victor Angelescu, a subliniat că este de acord ca jucătorii să se distreaze, dar a criticat alegerea momentului inoportun, în timpul unui cantonament și înaintea unei etape intermediare. Angelescu speră că această experiență îi va determina să respecte regulile și să evite astfel de comportamente în viitor.
Astfel, Rapid își reafirmă seriozitatea și așteaptă de la jucători să respecte cu strictețe regulamentele clubului, subliniind importanța disciplinei și responsabilității în cadrul echipei.
"Da, sunt în lot. Pentru a reveni la antrenamente am avut o discuție cu ei foarte simplă. Și-au prezentat scuzele. Au înțeles și ei că au greșit. Nu aveau voie să facă ceva. Dar, gata, s-a terminat acest lucru. Au revenit și s-au antrenat bine. Și Albu și Borza." a declarat Cristiano Bergodi într-o conferință de presă care a avut loc sâmbătă după-amiază.
Andrei Borza se află la Rapid București din august 2023. Cotat la 1.5 milioane de euro, fundașul stânga mai are contract cu giuleștenii până la sfârsitul sezonului 2026/27.
La poli opuși, Alexandru Albu a semnat cu Rapid în iulie 2022, acesta fiind cotat la un milion de euro potrivit Transfermarkt și mai are contract cu Giuleștenii până la finele actualei stagiuni.
Rapid București se pozitionează pe a doua pozitie în Superligă, cu 14 victorii, nouă egaluri și cinci înfrângeri, la 10 puncte în spatele liderului FCSB.
Urmăriți SPORT.RO și pe Google News